Președinta Republicii Moldova Maia Sandu va efectua o nouă vizită în România. A doua vizită, din 2024, în statul vecin. Prima a avut loc în perioada 12-13 ianuarie.
Șefa statului a anunțat pe rețelele de socializare că în următoarele zile va fi la București și a invitat cetățenii Republicii Moldova, stabiliți în România, la o discuție. Aceasta este planificată pentru ziua de marți, 5 martie, la ora 16.30.
Mai multe detalii, despre întrevederi oficiale sau scopul vizitei, șefa statului nu a comunicat.
Anterior, Radio România Actualități preciza că Maia Sandu ar urma să participe la Gala "Women In Economy", organizată pe 5 martie la Ateneul Român din București. Președinția de la Chișinău nu a confirmat atunci informația, scrie stiripesurse.md